**КОМИ РЕСПУБЛИКАЛӦН**

**ОЛАНПАС**

**“Коми Республика мутасын звер-пӧтка объектъяс видзан да наӧн вӧдитчан, вӧралӧм да вӧралан озырлун видзан юкӧнын ӧткымын юалӧм йылысь” Коми Республикаса Оланпаслӧн 21 статьяӧ**

**вежсьӧм пыртӧм йылысь**

Примитӧма Коми Республикаса

Каналан Сӧветӧн 2017 вося лӧддза-номъя тӧлысь 22 лунӧ

**1 статья.** Пыртны “Коми Республика мутасын звер-пӧтка объектъяс видзӧм да наӧн вӧдитчӧм, вӧралӧм да вӧралан озырлун видзан юкӧнын ӧткымын юалӧм йылысь” Коми Республикаса Оланпаслӧн 21 статьяӧ (Коми Республикаса канму власьт органъяслӧн индӧд-тшӧктӧмъяс, 2010, 24 №, 565 ст.; 37 №, 850 ст.; 2011, 5 №, 88 ст.; 37 №, 977 ст.; 2013, 5 №, 105 ст.; 41, 792 ст.) татшӧм вежсьӧм:

содтыны татшӧм сюрӧса коймӧд юкӧн:

“Вӧралан озырлун кыйӧм вылӧ разрешение сетӧм вылӧ шыӧдчӧмъяссӧ сетӧны вӧралан озырлун лӧсялана сикасъяс серти вӧралан кадколаст заводитчан лунӧдз 14 календарнӧй лун водзвылын.”.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысь С.А. Гапликов

Сыктывкар

2017 вося лӧддза-номъя тӧлысь 26 лун

48-РЗ №